b'\n_START_ARTICLE_\nTonino Guerra\n_START_PARAGRAPH_\nTonino Guerra (16. maaliskuuta 1920 Santarcangelo di Romagna \xe2\x80\x93 21. maaliskuuta 2012) oli italialainen runoilija, kirjailija ja k\xc3\xa4sikirjoittaja. H\xc3\xa4n teki yhteisty\xc3\xb6t\xc3\xa4 maailman merkitt\xc3\xa4vimpien ohjaajien kanssa.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nGuerran oppi-is\xc3\xa4 oli Cesare Zavattini, k\xc3\xa4sikirjoittaja joka m\xc3\xa4\xc3\xa4ritteli Italian neorealismin tyylin ja k\xc3\xa4yt\xc3\xa4nn\xc3\xb6t. H\xc3\xa4n poikkeaa suuresta mentoristaan siten, ett\xc3\xa4 Zavattini veti ohjaajat, joiden kanssa h\xc3\xa4n ty\xc3\xb6skenteli, oman sosiaalisen ja moraalisen pohdiskelunsa piiriin, Guerra taas auttoi ohjaajaa edist\xc3\xa4m\xc3\xa4\xc3\xa4n t\xc3\xa4m\xc3\xa4n omaa ajatusta._NEWLINE_Guerra ty\xc3\xb6skenteli ohjaajien kanssa, joilla on ollut hyvin erilaiset esteettiset, yhteiskunnalliset, poliittiset ja elokuvalliset identiteetit. N\xc3\xa4it\xc3\xa4 ohjaajia ovat olleet Michelangelo Antonioni ja t\xc3\xa4m\xc3\xa4n elokuva Seikkailu, Y\xc3\xb6, Kuumetta, Punainen er\xc3\xa4maa, Blow-up, Zabriskie Point ja Identificazione di una donna, Federico Fellini ja t\xc3\xa4m\xc3\xa4n elokuva Amarcord, Theo Angelopoulos ja t\xc3\xa4m\xc3\xa4n elokuvat Usvainen maisema, Ikuisuus ja p\xc3\xa4iv\xc3\xa4 ja Trilogia: To livadi pou dakryzei, Andrei Tarkovski ja t\xc3\xa4m\xc3\xa4n elokuvat Nostalgia sek\xc3\xa4 Francesco Rosi ja t\xc3\xa4m\xc3\xa4n \xc3\xa4\xc3\xa4rimm\xc3\xa4iset poliittiset elokuvat Il caso Mattei, Susilauma ja Arvokkaita ruumiita.'